ZIGA ทะยานไม่หยุด! พุ่งอีก 14% ทะลุเป้า 4.70 บ. แนะระวังแรงเทขาย เทคนิคเข้าเขตซื้อมากไป
ZIGA ทะยานไม่หยุด! พุ่งอีก 14% ทะลุเป้า 4.70 บ. แนะระวังแรงเทขาย เทคนิคเข้าเขตซื้อมากไป
2 ก.พ. 2564

ผู้สื่อข่าวรายงานว่า ราคาหุ้น บริษัท ซิก้า อินโนเวชั่น จำกัด (มหาชน) หรือ ZIGA ล่าสุด ณ เวลา 16.05 น. อยู่ที่ 5.60 บาท บวก 0.70 บาท หรือ 14.29% ด้วยมูลค่าซื้อขาย 192.81 ล้านบาท ทั้งนี้ราคาหุ้นปรับตัวขึ้นสูงสุดในรอบ 3 ปี นับตั้งแต่ราคาหุ้นอยู่ที่ระดับ 5.60 บาท เมื่อวันที่ 8 ธ.ค.60 อย่างไรก็ตามสัญญาณทางเทคนิคเข้าเขตซื้อมากเกินไป แนะระวังแรงขายทำกำไร

บล.ฟินันเซีย ไซรัส ระบุในบทวิเคราะห์ ZIGA ประกาศกำไรไตรมาส 4/63 เพิ่มขึ้น 1,200% เมื่อเทียบจากปีก่อน แต่ลดลง 7% เมื่อเทียบจากไตรมาสก่อน ดีกว่าคาดเล็กน้อยจาก Gross Margin ที่สูงสุดในรอบ 15 ไตรมาส ส่งผลให้กำไรทั้งปี 2563 เพิ่มขึ้น 234% เมื่อเทียบจากปีก่อน
ทั้งนี้ปรับกำไรปี 2564 ขึ้น 5% และล่าสุดบอร์ดมีมติลดทุนโดยการตัดหุ้นซื้อคืน 22.8 ล้านหุ้น ส่งผลให้ราคาเป้าหมายขยับขึ้นเป็น 4.70 บาท แต่หากรวม ZIGA-W1 (สัดส่วน 1:1 ราคาใช้สิทธิ 1 บาท) จะทำให้ราคาเป้าหมายลดลงเหลือ 3.13 บาท ราคาหุ้นปรับตัวขึ้นแรงหลังแนะนำครั้งแรกที่ 1.90 บาท ลดคำแนะนำเป็น ถือ